Í vikunni var farið inn í bifreið sem stóð á bifreiðastæði sunnan við Bifröst í Borgarfirði . Þar var rótað og stolið áfengi , bakpoka , fatnaði og fleiru . Hjón frá Kanada höfðu lagt bílaleigubifreið sinni á bifreiðastæðinu og gengið að fossinum Glanna . Er þau komu aftur var einhver eða einhverjir búnir að fara inn í bifreiðina róta í eigum þeirra og stela því sem þótti bitastætt . Höfðu hjónin komið til Íslands fyrr um morguninn og því voru fyrstu kynni þeirra af landanum því ekki góð . Tvö önnur þjófnaðarmál komu upp í vikunni . Í öðru þeirra var stolið nokkru magni af gaskútum úr læstri geymslu við söluskálann Ferstiklu í Hvalfirði . Þá var 300 - 400 lítrum af olíu stolið af tveimur vinnuvélum sem stóðu í Hvalfirði .